**Marko Anttila** (s. 27. toukokuuta 1985 Lempäälä) on suomalainen jääkiekkoilija, joka pelaa SM-liigajoukkue Oulun Kärpissä. Hän toimii joukkueen varakapteenina. Anttila on pelipaikaltaan oikea laitahyökkääjä ja laukoo oikealta. Hän on 203 senttimetriä pitkä ja painaa 104 kiloa. Hän on Suomen A-maajoukkueen kaikkien aikojen pisin pelaaja sekä kaikkien aikojen pisin suomalainen olympiaurheilija talvikisoissa. Anttila oli voittamassa olympiakultaa Pekingissä 2022 sekä maailmanmestaruutta vuosina 2019 ja 2022, joista ensimmäisessä turnauksessa hän toimi Suomen kapteenina. Anttila lopetti maajoukkueuransa vuoden 2023 MM-kilpailuihin.

Ura
---

### Seuraura

#### II-divisioonasta SM-liigaan

Anttila on Lempäälän Kisan kasvatti. Hän siirtyi 12-vuotiaana Tampereen Ilvekseen, josta ilman paikkaa joukkueen nuoremmissa C-nuorissa jäänyt Anttila palasi kahden kauden jälkeen takaisin LeKiin. Hän pelasi LeKin miesten joukkueessa ensimmäistä kauttaan II-divisioonaa kaudella 2003–2004, jonka jälkeen Chicago Blackhawks varasi Anttilan todellisena yllätyksenä yhdeksännellä kierroksella 260. pelaajana NHL:n varaustilaisuudessa 2004. Hänen varauksensa herätti paljon keskustelua. Anttila liittyi samana kesänä ennen varaustaan Ilveksen A-nuorten harjoitusvahvuuteen. Blackhawks kiinnostui hänestä, kun Ilveksen valmentaja Juha Pajuoja vinkkasi Anttilasta Blackhawksin kykyjenetsijä Sakari Pietilälle.

Kaudeksi 2004–2005 Anttila siirtyi Tampereen Ilveksen A-nuoriin. Hän nousi samalla kaudella myös Ilveksen SM-liigajoukkueeseen, jossa Anttila pelasi 28 runkosarja- ja kolme playoff-ottelua tehopistein 2+1=3. Hän teki liigadebyyttinsä jo kauden avauskierroksella 16. syyskuuta 2004 paikallisottelussa Tapparaa vastaan. Anttilan liigauran avausmaali syntyi 9. tammikuuta 2005 JYPiä vastaan. Hänen osumansa ratkaisi Ilveksen 3–0-voittoon päättyneen ottelun ja Anttila palkittiin ottelun *Ilta-Sanomien* yhden tähden tähtipelaajana. Noin puolet kaudestaan hän pelasi kuitenkin vielä Ilveksen A-nuorissa, joiden toiseksi paras maalintekijä Anttila oli Antti Ruotsalaisen jälkeen 14 osumallaan. Hän voitti kauden päätteeksi A-nuorten Suomenmestaruuden.

Kaudet 2005–2006 ja 2006–2007 Anttila pelasi lähinnä Ilveksen nelosketjussa. Hänen ensimmäinen kokonainen SM-liigakautensa 2005–2006 toi 50 runkosarja- ja neljässä playoff-ottelussa tehot 4+3=7. Kesken kauden 2006–2007 hänen pelinumeronsa vaihtui 16:sta 61:ksi, kun Jorma Peltosen pelinumero 16 jäädytettiin 23. syyskuuta 2006. Anttilan kausi sujui kuitenkin odotuksiin nähden osaksi varusmiespalveluksenkin takia varsin heikosti, kun hän teki runkosarjassa vain neljä tehopistettä. Huhtikuussa 2007 Anttila teki vuoden mittaisen jatkosopimuksen joukkueen kanssa.

#### Nousu Ilveksen avainpelaajiin

Anttila Ilveksessä vuonna 2008.
Kaudella 2007–2008 Anttila paransi kokonsa käyttöä sekä myös pistetiliään edellisistä kausista tehtyään 56 runkosarjaottelussa tehot 14+9=23. Hän jakoi Ilveksen sisäisen maalipörssin voiton Toni Koiviston ja Vesa Viitakosken kanssa. Anttila teki joukkueen kanssa kaksivuotisen jatkosopimuksen helmikuussa 2008. Kaudella 2008–2009 häneen kohdistui suuret odotukset, mutta alkukauden loukkaantumiset vaikuttivat negatiivisesti Anttilan itseluottamukseen. Tehopisteitä syntyi lopulta 22. Häneltä odotettiin paljon taas kaudella 2009–2010. Anttilan kausi oli varsin kaksijakoinen, kun varsinkin kevätkaudella hän esitti tuskaisempia otteita. Anttila onnistui kuitenkin parantamaan SM-liigan yhden kauden piste-ennätystään tehtyään runkosarjassa 26 tehopistettä. Toukokuussa 2010 hän teki kaksivuotisen jatkosopimuksen Ilveksen kanssa.

Anttila kärsi kaudella 2010–2011 sekä kylki- että nilkkavammoista, jonka takia hän pelasi runkosarjassa vain 33 ottelua. Toivuttuaan jälkimmäisestä nilkkavammastaan Anttila kuului kevätkaudella Ilveksen parhaimmistoon.

#### TPS 2011–2013

Seitsemän Ilveksessä vietetyn vuoden jälkeen Anttila siirtyi vuoden mittaisella sopimuksella Turun Palloseuran riveihin kaudeksi 2011–2012. Uusia tuulia uralleen hakenut Anttila kuului kauden positiivisimpiin yllättäjiin ja paransi SM-liigan yhden kauden piste-ennätystään tehoilla 14+22=36, joilla hän jakoi TPS:n sisäisen pistepörssin toisen sijan Tomáš Plíhalin kanssa edellään Ville Vahalahti. Anttila muodosti kauden aikana toimivan tutkaparin Ville Vahalahden kanssa. Helmikuussa 2012 hän teki vuoden mittaisen jatkosopimuksen joukkueen kanssa.

Kaudella 2012–2013 Anttila teki viimeisimmän SM-liigan yhden kauden piste-ennätyksensä tehoilla 17+24=41, joilla hän oli TPS:n paras pistemies. Anttila voitti myös joukkueen sisäisen tehotilaston lukemalla +9. Hänen kauttaan pidettiin myös lopullisena läpimurtona, osaksi myös siksi, että laukaustarkkuudestaan kritisoitu Anttila onnistui tekemään maaleja paremmalla prosentilla edellisiin kausiin verrattuna.

#### Ulkomaat 2013–2016

Anttila siirtyi kaudeksi 2013–2014 KHL-seura Metallurg Novokuznetskiin. Hän pelasi 16 runkosarjaottelua tehopistein 2+4=6, kunnes joukkue asetti hänet siirtolistalle marraskuussa 2013. Koska mikään muu KHL-joukkue ei tehnyt Anttilan kanssa sopimusta kahden vuorokauden aikana, hänet siirrettiin Metallurgin farmijoukkue Ariada Volžskiin, VHL:ään. Anttila pelasi siellä kuusi ottelua, kunnes hänen sopimuksensa purettiin Metallurgin kanssa. Viikkoa myöhemmin Anttila siirtyi loppukauden kattavalla sopimuksella Ruotsiin ja SHL:n nousijajoukkue Örebro HK:n riveihin. Hän pelasi loppukaudella vain 22 ottelua, mutta 13 osumaa riitti kuitenkin joukkueen sisäisen maalipörssin toiseen sijaan. Anttilan kausi päättyi lopulta polvivammaan helmikuussa 2014. Maaliskuussa hän teki kaksivuotisen jatkosopimuksen Örebron kanssa.

Kaudella 2014–2015 Anttila oli 14 osumallaan Örebron kolmanneksi paras maalintekijä Daniel Vikstenin kanssa.

#### Takaisin Suomeen ja Jokereihin 2016–2022

Kaudeksi 2016–2017 Anttila siirtyi vuoden mittaisella sopimuksella KHL-joukkue Jokereihin. Tammikuussa 2017 hän solmi seuran kanssa kaksivuotisen jatkosopimuksen kevääseen 2019 saakka. Kaudella 2018–2019 Anttila pelasi runkosarjassa vain 38 ottelua marraskuusta tammikuuhun asti kestäneen loukkaantumisen vuoksi. Joulukuussa hän solmi Jokereiden kanssa kaksivuotisen ja kevääseen 2021 ulottuvan jatkosopimuksen.

Anttila nimettiin kaudeksi 2020–2021 Jokereiden kapteeniksi. Tammikuussa 2021 hän teki seuran kanssa 1+1-vuotisen jatkosopimuksen. Vuotta myöhemmin tammikuussa Jokerit ilmoitti käyttävänsä Anttilan sopimuksessa olleen option ja teki vuoden mittaisen jatkosopimuksen hänen kanssaan. Helmikuussa 2022 Jokerit purki Anttilan sopimuksen joukkueen kauden päätyttyä ennenaikaisesti Venäjän hyökättyä Ukrainaan. Hän palasi loppukauden kattavalla sopimuksella Ilveksen SM-liigajoukkueeseen.

#### Siirtyminen Kärppiin

Kaudeksi 2022–2023 Anttila siirtyi vuoden mittaisella sopimuksella Oulun Kärppiin. Joukkuetta valmentaa hänelle Jokereista ja Suomen A-maajoukkueesta tuttu Lauri Marjamäki. Anttilan itsensä mukaan hänen kanssaan maajoukkuessa pelannut Kärppien kapteeni Atte Ohtamaa kertoi Anttilan tilanteesta Kärppien seurajohdolle kevään 2022 MM-kilpailujen aikana. Hänet nimettiin joukkueen varakapteeniksi. Joulukuussa 2022 Anttila teki Kärppien kanssa vuoden mittaisen jatkosopimuksen.

### Maajoukkueura

Anttila edusti Suomea Pyeongchangin olympiakisoissa 2018 ja Pekingin olympiakisoissa 2022, joista jälkimmäinen turnaus päättyi kultaan. Ensimmäisessä olympiaedustuksessaan vuoden 2018 turnauksessa hän rikkoi maastohiihtäjä Juha Miedon (197 cm) ennätyksen kaikkien aikojen pisimpänä talvikisojen suomalaisurheilijana. Myös Suomen joukkueen maalivahti Mikko Koskinen (200 cm) oli Mietoa pidempi. Vuoden 2022 kisoissa Anttila toimi Suomen varakapteenina. Finaaliottelussa Venäläisten olympiaurheilijoiden joukkuetta vastaan hän sai syöttöpisteen Hannes Björnisen tekemään 2–1-voittomaaliin, joka ratkaisi Suomelle kaikkien aikojen ensimmäisen olympiakullan palloilulajeissa. Anttila oli jäällä myös joukkueensa 1–1-tasoitusmaalin aikana.

Anttila pelasi myös MM-kilpailuissa vuosina 2013, 2018, 2019, 2021, 2022 ja 2023, joista vuosien 2019, 2021 ja 2023 turnauksissa hän toimi Suomen kapteenina ja vuoden 2022 turnauksessa varakapteenina. Vuoden 2019 turnauksessa hän johdatti joukkueen maailmanmestaruuteen ja vuoden 2021 turnaus päättyi hopeaan. Anttilan vuoden 2019 turnauksen kaikki neljä maalia syntyivät pudotuspelivaiheessa. Puolivälieräottelussa Ruotsia vastaan hän teki Suomen 4–4-tasoitusmaalin 1.29 minuuttia ennen varsinaisen peliajan päättymistä, kun joukkue haki tasoitusta ilman maalivahtia. Suomi eteni välieriin voitettuaan jatkoajalla lukemin 5–4. Välieräottelussa Venäjää vastaan Anttila teki joukkueen 0–1-voittomaalin. Finaaliottelussa Kanadaa vastaan hän teki kaksi maalia, joista ensimmäinen syntyi ylivoimalla ja jälkimmäinen jäi Suomen 1–3-voittoon päättyneen ottelun, maailmanmestaruuden ratkaisseeksi maaliksi. Vuoden 2021 turnauksessa Anttila valittiin Kazakstania vastaan pelatun alkulohkon ottelun päätteeksi joukkueensa ottelun parhaaksi pelaajaksi. Vuoden 2022 turnauksen puolivälieräottelussa Slovakiaa vastaan hän teki tehot 2+1=3, kun Suomi voitti ottelun ja eteni välieriin lukemin 4–2. Anttila valittiin joukkueensa ottelun parhaaksi pelaajaksi.

Yhteensä Anttila on pelannut 133 A-maaottelua tehopistein 16+28=44. Hän teki A-maajoukkuedebyyttinsä 4. huhtikuuta 2008 Riiassa Latviaa vastaan, kun Anttila oli valittu Suomen ensimmäiseen MM-leiriryhmään. Hän putosi alustavasta MM-ryhmästä lopulta viimeisten joukossa Czech Hockey Gamesin jälkeen. Anttila avasi maalitilinsä A-maajoukkueessa kahdella osumalla Czech Hockey Gamesissa 6. syyskuuta 2009 Tšekin Karlovy Varyssa Ruotsia vastaan. Hänen ensimmäinen osumansa jäi Suomen 3–8-voittoon päättyneen ottelun voittomaaliksi.

Anttila lopetti maajoukkueuransa vuoden 2023 MM-kilpailuihin.

Anttila on Suomen A-maajoukkueen kaikkien aikojen pisin pelaaja.

Pelityyli
---------

*Iltalehden* toimittaja Sasha Huttunen kuvaa Anttilaa pelaajaksi, joka loistaa alivoimassa, ärsyttäjänä ja hyökkäyspäässä. Huttusen mukaan Anttila "lyö kaukalossa kaiken likoon, repii, raastaa, ryöstää kiekkoja ja tappaa alivoimia ilmeenkään värähtämättä".

Tunnustuksia
------------

Urheilutoimittajain liitto valitsi Anttilan vuoden 2019 parhaaksi jääkiekkoilijaksi. Helsingin Urheilutoimittajat ry valitsi hänet saman vuoden Pääkaupunkiseudun parhaaksi urheilijaksi.

Arttu Wiskarin yhtyeeseen kuuluva DJ ILG teki vuoden 2019 MM-kilpailujen aikaan Marko Anttilan kannatuslaulun "Löikö Mörkö sisään?". Alle minuutin kestävä kappale koostuu pääasiassa Antero Mertarannan selostuksesta Ruotsia vastaan pelatussa puolivälieräottelussa. Suomen maailmanmestaruuden 2019 jälkeen markkinoille tuli erilaisia Anttilaan viittaavia tuotteita, kuten *Atrian* Mörkö-makkara ja *Olvin* "Kuka löi sisään?" -kolajuoma. Kesäkuussa Lempäälän kunta huomioi Anttilan ja samana keväänä Suomen naisten maajoukkueen kapteenina toimineen LeKi-kasvatin Jenni Hiirikosken huomioi nimikkorahastolla sekä nimesi heidän mukaansa Lempäälän jäähallille vievän kadun Valmentajantiestä Kapteenienkaduksi. Muun muassa Helsingin Stockmann -tavaratalosta Iittalan *Mörkö* muumimuki oli hetkellisesti loppuunmyyty keväällä 2019. 

Elokuussa 2019 Jokerit nimesi Anttilan mukaan Hartwall Arenan silloisen VIP-tilansa *Mörköluolaksi*.

Muuta
-----

Anttila on itse maininnut mieluisimmaksi lempinimekseen "Stretsin", jonka keksi hänen joukkuetoverinaan Ilveksessä kaudella 2004–2005 pelannut Steve Kariya.

Marko Anttila on naimisissa Heidi Anttilan kanssa ja heillä on vuonna 2017 syntynyt tytär Iita. Anttilan pikkuveli Jukka Anttila on pelannut maalivahtina alemmissa sarjoissa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2003–2004 | LeKi | II-divisioona | 22 | 19 | 19 | 38 | 30 | – | – | – | – | – |
| 2004–2005 | Ilves | A-SM | 27 | 14 | 6 | 20 | 44 | 9 | 5 | 7 | 12 | 14 |
|  | Ilves | SM-liiga | 28 | 2 | 1 | 3 | 10 | 3 | 0 | 0 | 0 | 0 |
| 2005–2006 | Ilves | A-SM | 10 | 4 | 2 | 6 | 6 | 2 | 1 | 1 | 2 | 4 |
|  | Ilves | SM-liiga | 50 | 4 | 3 | 7 | 46 | 4 | 0 | 0 | 0 | 0 |
| 2006–2007 | Ilves | SM-liiga | 53 | 2 | 2 | 4 | 34 | 7 | 1 | 0 | 1 | 8 |
| 2007–2008 | Ilves | SM-liiga | 56 | 14 | 9 | 23 | 90 | 9 | 2 | 2 | 4 | 4 |
| 2008–2009 | Ilves | SM-liiga | 53 | 8 | 14 | 22 | 69 | 3 | 0 | 0 | 0 | 2 |
| 2009–2010 | Ilves | SM-liiga | 58 | 8 | 18 | 26 | 52 | – | – | – | – | – |
| 2010–2011 | Ilves | SM-liiga | 33 | 5 | 8 | 13 | 26 | 6 | 2 | 1 | 3 | 4 |
| 2011–2012 | TPS | SM-liiga | 59 | 14 | 22 | 36 | 38 | 2 | 0 | 1 | 1 | 4 |
| 2012–2013 | TPS | SM-liiga | 60 | 17 | 24 | 41 | 68 | – | – | – | – | – | MM | 7 | 0 | 1 | 1 | 2 |
| 2013–2014 | Metallurg Novokuznetsk | KHL | 16 | 2 | 4 | 6 | 10 | – | – | – | – | – |
|  | Ariada Volžsk | VHL | 6 | 2 | 3 | 5 | 6 | – | – | – | – | – |
|  | Örebro HK | SHL | 22 | 13 | 7 | 20 | 30 | – | – | – | – | – |
| 2014–2015 | Örebro HK | SHL | 52 | 14 | 6 | 20 | 16 | 6 | 0 | 1 | 1 | 8 |
| 2015–2016 | Örebro HK | SHL | 49 | 8 | 6 | 14 | 28 | 2 | 1 | 1 | 2 | 35 |
| 2016–2017 | Jokerit | KHL | 56 | 7 | 9 | 16 | 41 | 4 | 0 | 1 | 1 | 2 |
| 2017–2018 | Jokerit | KHL | 52 | 8 | 8 | 16 | 26 | 10 | 1 | 1 | 2 | 10 | OK | 3 | 0 | 1 | 1 | 2 |
|  |  |  |  |  |  |  |  |  |  |  |  |  | MM | 8 | 2 | 2 | 4 | 2 |
| 2018–2019 | Jokerit | KHL | 38 | 11 | 4 | 15 | 21 | 6 | 1 | 2 | 3 | 2 | MM | 10 | 4 | 0 | 4 | 4 |
| 2019–2020 | Jokerit **(A)** | KHL | 61 | 11 | 7 | 18 | 14 | 6 | 2 | 2 | 4 | 4 |
| 2020–2021 | Jokerit **(C)** | KHL | 57 | 8 | 6 | 14 | 44 | 4 | 0 | 0 | 0 | 14 | MM | 10 | 0 | 3 | 3 | 4 |
| 2021–2022 | Jokerit | KHL | 40 | 6 | 5 | 11 | 17 | – | – | – | – | – | OK | 5 | 2 | 1 | 3 | 0 |
|  | Ilves **(A)** | SM-liiga | 10 | 2 | 1 | 3 | 4 | 14 | 1 | 2 | 3 | 4 | MM | 10 | 2 | 3 | 5 | 6 |
| 2022–2023 | Kärpät **(A)** | SM-liiga | 58 | 13 | 4 | 17 | 18 | 3 | 0 | 1 | 1 | 2 | MM | 8 | 2 | 1 | 3 | 2 |
| 11 kautta | yhteensä | SM-liiga | 517 | 89 | 106 | 195 | 453 | 56 | 6 | 9 | 15 | 30 |
| 7 kautta | yhteensä | KHL | 320 | 53 | 43 | 96 | 173 | 30 | 4 | 6 | 10 | 32 |
| 3 kautta | yhteensä | SHL | 123 | 35 | 19 | 54 | 74 | 8 | 1 | 2 | 3 | 43 |
| 1 kausi | yhteensä | VHL | 6 | 2 | 3 | 5 | 6 | – | – | – | – | – |

Lähteet
-------

* Marko Anttila The Internet Hockey Databasessa (englanniksi)
* Marko Anttila Eurohockey-sivustolla (englanniksi)
* Marko Anttila *Elite Prospects*. Everysport Media Group AB.  (englanniksi)

### Viitteet

1. 1 2  Mäki, Elise: Marko "Mörkö" Anttila sai oman kannatuslaulun, asialla Arttu Wiskarin bändi *HS.fi*.  26.5.2019. Sanoma Media Finland Oy. Viitattu 27.5.2019.
2. 1 2  Stretsi on mieluisin lempinimi Anttilalle – Mörkö-nimen keksijä hämärän peitossa *yle.fi*.  6.6.2019. Yleisradio Oy. Viitattu 1.6.2022.
3. 1 2  Strozyk, Matias: Lempäälän jätti tarvitsee itsekkyyttä *Jatkoaika.com*.  12.3.2012. Jatkoaika r.y. Viitattu 8.12.2013.
4. 1 2 3  Suonsyrjä, Mika: Marko Anttilan pitkä tie kohti huippua *Jatkoaika.com*.  4.9.2008. Jatkoaika r.y. Viitattu 8.12.2013.
5. 1 2 3  Huttunen, Sasha: Onko tässä Leijonien yllättävä ase olympialaisiin? Mörkö-Marko saa supertähdet hermoriekaleiksi – "Kestääkö pää?" *iltalehti.fi*.  28.10.2017. Alma Media Suomi Oy. Viitattu 30.10.2017.
6. ↑  Nyrhinen, Matti: Marko Anttila kulkenut kovan tien Leijonien kapteeniksi MM-finaaliin – "Vinoiltu ja v\*\*\*\*\*\*\*u sieltä sun täältä" *MTVuutiset.fi*.  26.5.2019. BRATISLAVA:  Telia Company AB. Viitattu 2.6.2019.
7. ↑  Nyrhinen, Matti: "Rautajätti, 007, Kaapeli" – Leijonat julkaisi pelaajien lempinimet, tunnistatko kuka on kuka? *MTVuutiset.fi*.  26.5.2019. BRATISLAVA:  Telia Company AB. Viitattu 2.6.2019.
8. 1 2  Kanerva, Juha: Kuvat: Suomen kisajoukkueessa uusi huima ennätys – hillitön puolen metrin pituusero saman lajin kaksikon välillä *is.fi*.  25.1.2018. Sanoma Media Finland Oy. Viitattu 22.2.2018.
9. 1 2 3 4 5 6  Marko Anttila *Elite Prospects*. Everysport Media Group AB.  (englanniksi)
10. 1 2  Lehtinen, Lauri: Marko Anttila pelasi viimeisen maaottelunsa ja herkistyi: "Kyyneleethän siinä silmiin tulivat" *Ilta-Sanomat*.  26.5.2023. Viitattu 26.5.2023.
11. ↑  Hiitelä, Juha: Marko Anttila – Lempäälästä United Centeriin? *Jatkoaika.com*.  27.6.2004. Jatkoaika r.y. Viitattu 8.12.2013.
12. ↑  Strozyk, Matias: Marko Anttila murtaa myyttiä *Jatkoaika.com*.  13.12.2012. Jatkoaika r.y. Viitattu 8.12.2013.
13. ↑  Tilastot – Liiga *liiga.fi*.  16.9.2004. Jääkiekon SM-liiga Oy. Viitattu 8.12.2013.
14. ↑  Ilves jätti JYP:n maaleitta *yle.fi*.  9.1.2005. Yleisradio Oy. Viitattu 20.5.2020.
15. ↑  Tilastot – Liiga *liiga.fi*.  9.1.2005. Jääkiekon SM-liiga Oy. Viitattu 8.12.2013.
16. ↑  Elite Prospects - Ilves U20 *eliteprospects.com*. Everysport Media Group AB. Viitattu 20.5.2020. (englanniksi)
17. ↑  Ilves jäädytti Jorma Peltosen pelinumeron *Jatkoaika.com*.  23.9.2006. Jatkoaika r.y. Viitattu 8.12.2013.
18. ↑  Anttila ja Niemi jatkavat Ilveksessä *Jatkoaika.com*.  6.4.2007. Jatkoaika r.y. Viitattu 8.12.2013.
19. ↑  Sala, Ville: Ilveksen pelaaja-arvostelut 2007–2008 *Jatkoaika.com*.  29.4.2008. Jatkoaika r.y. Viitattu 8.12.2013.
20. ↑  Elite Prospects - Ilves *eliteprospects.com*. Everysport Media Group AB. Viitattu 20.5.2020. (englanniksi)
21. ↑  Anttila jatkaa Ilveksessä kaksi kautta *Jatkoaika.com*.  6.2.2008. Jatkoaika r.y. Viitattu 8.12.2013.
22. ↑  Alamettälä, Mika; Sala, Ville: Ilves-pelaajien arvosanat kaudesta 2008–2009 *Jatkoaika.com*.  31.3.2009. Jatkoaika r.y. Viitattu 8.12.2013.
23. ↑  Pirttijärvi, Tuomas: Ilveksen pelaaja-arvostelut 2009–2010 *Jatkoaika.com*.  19.5.2010. Jatkoaika r.y. Viitattu 8.12.2013.
24. 1 2  Anttila jatkaa Ilveksessä *Jatkoaika.com*.  3.5.2010. Jatkoaika r.y. Viitattu 8.12.2013.
25. ↑  Pirttijärvi, Tuomas: Ilveksen kevättodistuksissa paljon kiitettäviä *Jatkoaika.com*.  21.4.2011. Jatkoaika r.y. Viitattu 8.12.2013.
26. ↑  Elite Prospects - TPS *eliteprospects.com*. Everysport Media Group AB. Viitattu 20.5.2020. (englanniksi)
27. ↑  Strozyk, Matias: TPS:n pelaaja-arvostelut 2011–2012 *Jatkoaika.com*.  6.4.2012. Jatkoaika r.y. Viitattu 8.12.2013.
28. ↑  TPS kiinnitti hyökkääjiä *Jatkoaika.com*.  24.2.2012. Jatkoaika r.y. Viitattu 8.12.2013.
29. ↑  Elite Prospects - TPS *eliteprospects.com*. Everysport Media Group AB. Viitattu 20.5.2020. (englanniksi)
30. ↑  Strozyk, Matias: TPS:n pelaaja-arvioinnit 2012–2013: Murheenkryyni 3.0 *Jatkoaika.com*.  13.3.2013. Jatkoaika r.y. Viitattu 8.12.2013.
31. ↑  Финский новичок в Новокузнецке *khl.ru*.  26.6.2013. КХЛ. Viitattu 8.12.2013. (venäjäksi)
32. ↑  Suomalaispelaajien virta itään jatkuu *Jatkoaika.com*.  26.6.2013. Jatkoaika r.y. Viitattu 8.12.2013.
33. ↑  Leijonahyökkääjä Anttila KHL:n siirtolistalle  6.11.2013. Jääkiekkoexpertti.com. Viitattu 8.12.2013.
34. ↑  Анттила помещен в список отказов *khl.ru*.  5.11.2013. КХЛ. Viitattu 8.12.2013. (venäjäksi)
35. ↑  Марко Анттила покинул «Металлург» *metallurg-nk.ru*.  25.11.2013. Металлург. Viitattu 8.12.2013. (venäjäksi)
36. ↑  Novokuznetsk näytti Anttilalle ovea *Jatkoaika.com*.  25.11.2013. Jatkoaika r.y. Viitattu 8.12.2013.
37. ↑  Marko Anttila siirtyy Ruotsiin *Jatkoaika.com*.  2.12.2013. Jatkoaika r.y. Viitattu 8.12.2013.
38. ↑  Elite Prospects - Örebro HK *eliteprospects.com*. Everysport Media Group AB. Viitattu 20.5.2020. (englanniksi)
39. ↑  Leijona-hyökkääjän kausi päättyi polvitaklaukseen *MTVuutiset.fi*.  24.2.2014. Telia Company AB. Viitattu 1.5.2023.
40. ↑  Jörtsö, Tony: Marko Anttila förlänger med Örebro *orebrohockey.se*.  1.3.2014. Örebro Elithockey AB. Viitattu 8.6.2014. (ruotsiksi)
41. ↑  Elite Prospects - Örebro HK *eliteprospects.com*. Everysport Media Group AB. Viitattu 20.5.2020. (englanniksi)
42. ↑  Jokerit hankki hyökkäykseensä kokoa – Marko Anttila palaa KHL-jäille *Jatkoaika.com*.  20.4.2016. Jatkoaika r.y. Viitattu 20.4.2016.
43. ↑  Laakkonen, Arimo: Jokerit ja Anttila jatkosopimukseen – "Jokainen pelaaja on täällä vahvuuksiensa takia" *yle.fi*.  8.1.2017. Yleisradio Oy. Viitattu 25.5.2018.
44. ↑  Hellanto, Riku: Jokereille huippu-uutisia – Leijonista tuttu luottohyökkääjä toipunut pelikuntoon *MTVuutiset.fi*.  21.1.2019. Telia Company AB. Viitattu 1.5.2023.
45. ↑  Hurmerinta, Eero: Marko Anttilalle jatkosopimus Jokereihin *Jatkoaika.com*.  12.12.2016. Jatkoaika r.y. Viitattu 12.12.2018.
46. ↑  Luhtakallio, Toni: Leijonakapteenista Jokerien kapteeni − Marko Anttilalle C-kirjain rintaan *Jatkoaika.com*.  31.8.2020. Jatkoaika r.y. Viitattu 31.8.2020.
47. ↑  Aalto, Jesse: Marko Anttila jatkaa Jokereissa - "Mieli on kirkas ja motivaatio kova vieläkin kehittyä" *Jatkoaika.com*.  26.1.2021. Jatkoaika r.y. Viitattu 26.1.2021.
48. ↑  Westerlund, Jenna: Marko Anttila jatkaa Jokereissa myös ensi kaudella *Jatkoaika.com*.  21.1.2022. Jatkoaika r.y. Viitattu 21.1.2022.
49. ↑  Hellanto, Riku: Jokereilta lisää ravisuttavia pelaajauutisia – kaikkiaan 14 sopimusta purettu! *MTVuutiset.fi*.  28.2.2022. Telia Company AB. Viitattu 14.11.2022.
50. ↑  Yli-Mäenpää, Joni: Mörkö on tullut kotiin! − Marko Anttila palaa Ilvekseen *jatkoaika.com*.  28.2.2022. Jatkoaika r.y. Viitattu 3.3.2022.
51. ↑  Marko Anttila vuoden sopimuksella Kärppiin *karpat.fi*.  16.6.2022. Oulun Kärpät Oy. Viitattu 16.6.2022.
52. ↑  Perälä, Joni: Atte Ohtamaa jatkaa Kärppien kapteenina – Marko Anttila mukaan kapteenistoon *jatkoaika.com*.  28.2.2022. Jatkoaika r.y. Viitattu 24.8.2022.
53. ↑  Anttila jatkaa Kärpissä *karpat.fi*.  30.12.2022. Oulun Kärpät Oy. Viitattu 30.12.2022.
54. ↑  Tässä on Leijonien kapteenisto – Valtteri Filppula johtaa miesten kiekkojoukkuetta Pekingissä *MTVuutiset.fi*.  8.2.2022. Telia Company AB. Viitattu 3.3.2022.
55. ↑  Game Summary *iihf.com*.  20.2.2022. IIHF. Viitattu 3.3.2022. (englanniksi)
56. ↑  GAME SUMMARY *stats.iihf.com*.  23.5.2019. IIHF. Viitattu 20.5.2020. (englanniksi)
57. ↑  GAME SUMMARY *stats.iihf.com*.  25.5.2019. IIHF. Viitattu 20.5.2020. (englanniksi)
58. ↑  GAME SUMMARY *stats.iihf.com*.  26.5.2019. IIHF. Viitattu 20.5.2020. (englanniksi)
59. ↑  BEST PLAYER OF THE GAME SELECTED BY THE TEAM (pdf) *iihf.com*.  6.6.2021. IIHF. Viitattu 7.6.2021. (englanniksi)
60. ↑  GAME SUMMARY (pdf) *iihf.com*.  26.5.2021. IIHF. Viitattu 1.6.2022. (englanniksi)
61. ↑  BEST PLAYER OF THE GAME SELECTED BY THE TEAM (pdf) *iihf.com*.  29.5.2022. IIHF. Viitattu 1.6.2022. (englanniksi)
62. ↑  Marko Anttila Eurohockey-sivustolla (englanniksi)
63. ↑  Leijonien joukkue Moskovaan lukuina - Mäenpää kokenein, Anttila pisin (Ennen kautta 2011–2012 pelattuja 19 maaottelua ei mainita Elite Prospectsissa.) *Leijonat.fi*.  7.12.2011. Suomen Jääkiekkoliitto – Finlands Ishockeyförbund ry. Viitattu 20.5.2020.
64. ↑  Kevään MM-joukkueen ensimmäinen leiriryhmä valmiina *Jatkoaika.com*.  26.3.2008. Jatkoaika r.y. Viitattu 8.12.2013.
65. ↑  Kanadaan matkaava Suomen MM-ryhmä nimetty *Jatkoaika.com*.  22.4.2008. Jatkoaika r.y. Viitattu 8.12.2013.
66. ↑  Huh, Leijonat antoi Ruotsille todellisen löylytyksen! *is.fi*.  6.9.2009. Sanoma Media Finland Oy. Viitattu 20.5.2020.
67. ↑  Lajien parhaat urheilijat 2019 on valittu *Urheilutoimittajat.fi*.  15.1.2020. Urheilutoimittajain Liitto. Viitattu 15.1.2020.
68. ↑  Lehtisaari, Matti: Leijonien MM-sankari Marko Anttila Pääkaupunkiseudun paras urheilija *yle.fi*.  12.12.2019. Yleisradio Oy. Viitattu 15.1.2020.
69. ↑  Auramies, Jukka: Löikö Mörkö sisään? MM-kisojen eeppisimmän renkutuksen virallinen musiikkivideo on nyt julki – tästä tunnelmaa Kanadan kaatoon *MTVuutiset.fi*.  26.5.2019. Telia Company AB. Viitattu 28.5.2019.
70. ↑  Baraka, Josefiina: Marko "Mörkö" Anttila sai oman juoman: "Kuka löi sisään?" *is.fi*.  19.6.2019. Sanoma Media Finland Oy. Viitattu 15.1.2020.
71. ↑  Vuorinen, Terho: Kotikunta muisti Leijonien kapteenikaksikkoa – Marko Anttila ja Jenni Hiirikoski saavat oman kadun *is.fi*.  26.6.2019. Lempäälä:  Sanoma Media Finland Oy. Viitattu 20.5.2020.
72. ↑  Maarit Rasi: Mörkö-muumimukit myytiin jo loppuun Helsingin Stockmannilta – asiantuntija: Tässä tapauksessa mukistasi saattaa tulla keräilyhitti *Ilta-Sanomat*.  27.5.2019. Viitattu 21.2.2022.
73. ↑  Lahtinen, Miikka: Huikea uutuus! Jokereiden kotiotteluissa pääsee jatkossa Mörköluolaan *Leijonat.com*.  22.8.2019. Nordic Sport Media. Viitattu 20.5.2020.
74. ↑  Utula, Katri; Hapuli, Noora; Kantola, Iida: Tässä on "Mörköperhe" – suloinen Iita-tytär, 2, varasti huomion: "Hänellä on ollut kova ikävä isiä" *is.fi*.  27.5.2019. Sanoma Media Finland Oy. Viitattu 27.5.2019.
75. ↑  Jukka Anttila *Elite Prospects*. Everysport Media Group AB.  (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Marko Anttila**.

|  |  |  |
| --- | --- | --- |
| Edeltäjä:**Mikael Granlund** | **Suomen kapteeni jääkiekon MM-kilpailuissa**2019, 2021 | Seuraaja:**Valtteri Filppula** |

|  |  |  |
| --- | --- | --- |
| Edeltäjä:**Peter Regin** | **Jokereiden kapteeni KHL:ssä**2020–2022 | Seuraaja:**Seura vetäytyi KHL:stä.** |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |
|  |
| Henkilöt | 
* Ritva
* Elonet

 |

 |

Suomen joukkue – Jääkiekon MM-kilpailut 2013
2 Laakso |
4 Väänänen |
5 Kukkonen (**C**) |
6 Mäntylä |
10 Hagman (**A**) |
12 Anttila |
15 Hytönen |
18 Lepistö |
19 Savinainen |
20 Pesonen |
21 Melart |
23 Salminen |
27 Kontiola (**A**) |
28 Korpikoski |
31 Ortio |
32 Raanta |
35 Engren |
37 Haataja |
38 Hietanen |
39 Viitaluoma |
40 Koskiranta |
41 Pihlström |
46 Jalasvaara |
50 Aaltonen |
64 Granlund |
Valmentaja Jalonen

Suomen joukkue – Jääkiekon MM-kilpailut 2018
2 Pokka |
4 Kivistö |
6 Honka |
7 Mikkola |
12 Anttila |
18 Mäenalanen |
19 Savinainen |
20 Aho (**A**) |
22 Pesonen |
24 Kapanen |
25 Jormakka |
29 Säteri |
34 Palola |
35 Husso |
37 Kilpeläinen |
41 Heiskanen |
50 Riikola |
55 Koivisto |
64 Granlund (**C**) |
65 Manninen |
74 Suomela |
77 Nutivaara |
81 Tolvanen |
86 Teräväinen |
96 Rantanen (**A**) |
Valmentaja Lauri Marjamäki

Suomen joukkue – Jääkiekon MM-kilpailut 2019
4 Lehtonen (**A**) |
7 Kaski |
12 Anttila (**C**) |
15 Ilomäki |
19 Savinainen (**A**) |
20 Ojamäki |
21 Tyrväinen |
24 Kakko |
25 Rajala |
27 Luostarinen |
28 Jokiharju |
30 Lankinen |
35 Vehviläinen |
40 Lindbohm |
41 Kiviranta |
45 Olkinuora |
50 Koivisto |
55 Ohtamaa |
58 Hakanpää |
65 Manninen |
70 Mikkola |
71 Kuusela |
76 Sallinen |
82 Pesonen |
91 Lammikko |
Valmentaja Jukka Jalonen

Suomen joukkue – Jääkiekon MM-kilpailut 2021
2 Pokka |
3 Määttä |
6 Sund |
7 Kaski |
12 Anttila (**C**) |
13 Ruohomaa |
15 Lundell |
20 Ojamäki |
21 Innala |
22 Ruotsalainen |
24 Björninen |
25 Karjalainen |
27 Kontiola (**A**) |
29 Säteri |
31 Juvonen |
38 Turunen |
39 Nousiainen |
40 Lindbohm |
45 Olkinuora |
47 Tiivola |
48 Puustinen |
50 Koivisto |
52 Seppälä |
55 Ohtamaa (**A**) |
61 Rindell |
76 Sallinen |
80 Mäenalanen |
81 Pakarinen |
Valmentaja Jukka Jalonen

Suomen joukkue – Jääkiekon MM-kilpailut 2022
2 Pokka |
3 Friman |
4 Lehtonen |
10 Armia |
12 Anttila (**A**) |
21 Innala |
23 Lindell |
24 Björninen |
25 Rajala |
29 Säteri |
35 Tuohimaa |
38 Hietanen |
41 Heiskanen |
42 Vatanen (**A**) |
45 Olkinuora |
50 Seppälä |
51 Filppula (**C**) |
55 Ohtamaa |
64 Granlund (**A**) |
65 Manninen |
70 Hartikainen |
76 Sallinen |
80 Mäenalanen |
82 Pesonen |
91 Lammikko |
Valmentaja Jukka Jalonen

Suomen joukkue – Jääkiekon MM-kilpailut 2023
2 Pokka |
3 Määttä (**A**) |
4 Lehtonen |
6 Friman |
10 Armia |
12 Anttila (**C**) |
19 Merelä |
23 Matinpalo |
24 Björninen |
29 Oksanen |
30 Heljanko |
33 Larmi |
42 Kapanen |
45 Olkinuora |
50 Koivisto |
52 Seppälä |
55 Ohtamaa |
65 Manninen |
70 Hartikainen |
74 Suomela |
76 Sallinen |
82 Pesonen |
84 Kakko |
91 Lammikko |
96 Rantanen (**A**) |
Valmentaja Jukka Jalonen

Suomen joukkue – Talviolympialaiset 2018
2 Lehtonen |
4 Kivistö |
5 Kukkonen (**C**) |
12 Anttila |
13 Junttila |
18 Lepistö (**A**) |
19 Koskinen |
20 Tolvanen |
23 Kemppainen |
24 Lajunen |
25 Enlund |
27 Kontiola (**A**) |
31 Rämö |
37 Pyörälä |
38 Hietanen |
40 Koskiranta |
42 Heiskanen |
50 Koivisto |
55 Ohtamaa |
62 Osala |
65 Manninen |
70 Hartikainen |
77 Metsola |
81 Peltola |
86 Savinainen |
Valmentaja Lauri Marjamäki

Suomen joukkue – Talviolympialaiset 2022
2 Pokka |
3 Friman |
4 Lehtonen |
12 Anttila (**A**) |
13 Kemiläinen |
15 Aaltonen |
20 Ojamäki |
24 Björninen |
25 Rajala |
28 Nättinen |
29 Säteri |
35 Tuohimaa |
38 Hietanen |
40 Lindbohm |
42 Vatanen |
45 Olkinuora |
51 Filppula (**C**) |
55 Ohtamaa (**A**) |
60 Granlund |
65 Manninen |
70 Hartikainen |
71 Komarov (**A**) |
80 Mäenalanen |
81 Pakarinen |
82 Pesonen |
Valmentaja Jukka Jalonen

Kärpät – SM-liiga
4 Kivistö |
9 Berglund |
12 Anttila (**A**) |
13 Junttila |
16 Heikkala |
18 Antti-Roiko |
19 Yliniemi |
20 Björkqvist |
21 Gunler |
22 Peltonen |
23 Kemppainen |
25 Paaso |
27 Korpimäki |
29 Alasiurua |
31 Vedenpää |
33 Karhunen |
41 Koivunen |
42 Viita |
48 Antonen |
51 Harjula |
52 Koivisto (**A**) |
53 Westerholm |
55 Ohtamaa (**C**) |
57 Hyry |
59 Hermonen |
61 Pieniniemi |
62 Olkkonen |
63 Jandus |
74 Tiivola |
77 Turunen |
91 Bunnaman  

Valmentajat Mäntymaa – Manner – Sihvonen – Hilli – Jaakola